
PARLAMENTUL ROMÂNIEI

CAMERA DEPUTAŢILOR

Comisia pentru drepturile omului, culte 

şi problemele minorităţilor naţionale 



Domnului deputat




Leon Petru Pop,



Preşedintele Comisiei pentru muncă şi protecţie socială

AVIZ

asupra   propunerii   legislative  pentru completarea art. 4 din Decretul-Lege nr. 118/1990 privind acordarea unor drepturi persoanelor persecutate din motive politice de dictatura instaurată cu începere de la 6 martie 1945, precum şi celor deportate în străinătate ori constituite în prizonieri, cu paragraful (5)



Biroul permanent al Camerei Deputaţilor a transmis, cu adresa nr. 192 din 26 iunie 2000, Comisiei pentru drepturile omului, culte şi problemele minorităţilor naţionale, în vederea avizării, propunerea legislativă pentru completarea art. 4 din Decretul-Lege nr. 118/1990 privind acordarea unor drepturi persoanelor persecutate din motive politice de dictatura instaurată cu începere de la 6 martie 1945, precum şi celor deportate în străinătate ori constituite în prizonieri, cu paragraful (5).



În şedinţa din 4 octombrie 2000, comisia a analizat propunerea legislativă şi a hotărât, cu majoritate de voturi, să îi acorde aviz favorabil, cu următorul amendament:



Amendamente admise:

	Nr.

crt.
	Articolul 

(textul iniţial)
	Amendamentul propus

(autorul)

Text adoptat de comisie
	Motivare

	0.
	1.
	2.
	3.

	1.
	    "«Articol unic»

    Articolul 4 din Decretul-Lege 

nr. 118/1990 se va completa cu următorul paragraf notat (5).

    Paragraful (5). Părinţii (mama/tatăl) celui executat pentru delicte politice de către organele de represiune comuniste - cu sau fără hotărâre judecătorească - vor primi lunar o indemnizaţie egală cu de 10 (zece) ori indemnizaţia cuvenită lunar pentru un an de detenţie prevăzută în prezentul articol la paragraful (1)".
	    Domnul deputat Tănase Tăvală a propus reformularea "Articolului unic", după cum urmează:

    "La articolul 4, după alineatul (4), se introduce un nou alineat numerotat (5) care va avea următorul cuprins: 

    (5) Părinţii celui decedat în timpul detenţiei, în spitalul de psihiatrie, în prizonierat sau deportare sau ai celui executat pentru delicte politice de către organele de represiune comuniste - cu sau fără hotărâre judecătorească - vor primi lunar o indemnizaţie egală cu de 10 (zece) ori indemnizaţia cuvenită lunar pentru un an de detenţie prevăzută în prezentul articol la paragraful (1)".

    Amendamentul a fost admis de membrii comisiei cu  majoritate de voturi.

    
	    Autorul a apreciat ca necesară determinarea cât mai exactă a categoriilor părinţilor ce urmează să beneficieze de prevederile acestui articol. 


VICEPREŞEDINTE,

Wittstock Eberhard-Wolfgang

